open-index/open-wikipedia-markdown huggingface dataset:
מריה, נסיכת שוורצבורג-רודולשטדט

**מריה, נסיכת שוורצבורג-רודולשטדט** (בגרמנית: **Prinzessin Marie von Schwarzburg-Rudolstadt**; 29 בינואר 1850 – 22 באפריל 1922), הייתה אשתו של פרידריך פרנץ השני, הדוכס הגדול של מקלנבורג-שוורין, וחמותה של וילהלמינה, מלכת הולנד.

## ביוגרפיה
אנה נולדה ב-29 בינואר 1850 בראבן שטיינפלד שהשתייכה לדוכסות הגדולה של מקלנבורג-שוורין, לאדולף, נסיך שוורצבורג-רודולשטדט, ולמתילדה, נסיכת שנבורג-ולדנבורג, בתם של אוטו ויקטור, נסיך שנבורג-ולדנבורג וטקלה, נסיכת שוורצבורג-רודולשטדט.

ב-4 ביולי 1868 התחתנה מריה עם פרידריך פרנץ השני, הדוכס הגדול של מקלנבורג-שוורין, שאלו היו נישואיו בפעם השלישית. לבני הזוג נולדו 4 ילדים, ובשנת 1883 מת פרידריך פרנץ בביתו בשוורין.

בשנת 1901 התחתן בנה היינריך, דוכס מקלנבורג-שוורין עם וילהלמינה, מלכת הולנד, ועבר להתגורר עמה בהאג. בשנת 1922 ביקרה מריה בהאג את בנה היינריך לרגל יום הולדתו ה-46, ובזמן שהותה שם מתה ב-22 באפריל.

## משפחתה
ב-4 ביולי 1868 התחתנה מריה עם פרידריך פרנץ השני, הדוכס הגדול של מקלנבורג-שוורין, ממנו נולדו לה 4 ילדים:
* אליזבת אלכסנדרינה, דוכסית מקלנבורג-שוורין (1869–1955).
* פרידריך וילהלם, דוכס מקלנבורג-שוורין (1871–1897).
* אדולף פרידריך, דוכס מקלנבורג (1873–1969).
* היינריך, דוכס מקלנבורג-שוורין (1876–1934).

## הנצחתה
בית החולים לילדים מאריאנשטיפט בירושלים נקרא על שמה.
## אילן יוחסין

## קישורים חיצוניים

קטגוריה:נסיכות גרמניות
קטגוריה:ילידות 1850
קטגוריה:נפטרות ב-1922
סכר הרואיפה

**סכר הרואיפה** (בערבית: **سد الروافعة**, בתעתיק לעברית: סד אל-רוַאפֿעה) הוא סכר על נחל אל עריש, כשלושה ק"מ דרומית־מזרחית לצומת אבו עגילה וכעשרה ק"מ מערבית לצומת אום כתף, בגובה 120 מ' מעל פני הים.

## היסטוריה
[ימין|ממוזער|300px|סכר הרואיפה בשנת 1948 ומעליו גשר [אבו עגילה]]
הסכר נבנה כחלק ממפעלי המים בסיני, כדי לאגור מים לפיתוח חקלאות וליישובם של בדואים נודדים. ראשיתו ביוזמתו של קלוד ג'רוויס, מושל סיני בשנים 1923–1936.
כמו כן נועד הסכר לצמצם את נזקי השיטפונות באל עריש.
בסמוך לסכר בנה ג'רוויס בית קטן לעצמו.

לאחר גשמים ושיטפונות יוצר הסכר אגם עונתי.
אחרי סיום שירותו של ג'רוויס בסיני נעזב הסכר וכוסה בחלקו בסחף.

הסכר עמד במוקד קרבות בין הפלמ"ח ובהמשך בין צה"ל, לבין הצבא המצרי, במבצע חורב במלחמת העצמאות, במהלך מבצע סיני וכן במלחמת ששת הימים.
בתקופה שבין מלחמת ששת הימים ועד פינוי סיני במסגרת הסכם השלום בין ישראל למצרים, שימש האגם העונתי את צה"ל לאימוני צליחה.

## קישורים חיצוניים

* יעקב מאיה, 
* 

## הערות שוליים

קטגוריה:סיני: גאוגרפיה
רואיפה
Trap

**Trap **(בעברית: **מלכודת**) הוא שיר שהוקלט על ידי הזמרת הקולומביאנית שאקירה, בשיתוף הזמר הקולומביאני מאלומה, מתוך אלבומה ה-11, El Dorado. השיר הוא שיתוף הפעולה השני של השניים בעוד הקודם היה הלהיט המצליח "Chantaje". השיר יצא לאור ב-26 בינואר 2018, כסינגל הרביעי מתוך האלבום.

עם יציאתו נכנס השיר אל המקום ה-25 במצעד שבמקסיקו.
## רקע וכתיבה
השיר נכתב על ידי שאקירה, רנה קנו וקווין מאוריציו, והוא הופק על ידי שאקירה, מאלומה, אל גניו, וצ'ירינו. לפני שיצא השיר, חשבו מבקרי המוזיקה ומעריציה של הזמרת כי השיר יהיה גרסה בשפה האנגלית, לשיר "Chantaje".

בסמוך לצאתו של האלבום, העלתה שאקירה לערוץ ה-Vevo שלה את האודיו של השיר, ונכון לאוקטובר 2019, מונה הצפיות שלו עומד על כ-23 מיליון צפיות, דבר אשר הופך אותו לאודיו השני הנצפה ביותר מן האלבום כשקודמו הוא, "Perro Fiel".

## וידאו קליפ
ב-23 בינואר 2018, חשפה שאקירה באינסטגרם שלה קטע בין כמה שניות, שבו ניתן לראות אותה ואת מאלומה, מתרוממים מתוך נוזל דמוי חלב. לאחר מכן, פרסמו השניים הצצות נוספות וב-26 בינואר באותה השנה, הועלה הקליפ לערוץ ה-Vevo של שאקירה.

בקליפ ניתן לראות את השניים, כשהם שוחים בנוזל דמוי חלב, לאורכו. הקליפ מבוסס על עטיפת האלבום, בה ניתן לראות את שאקירה באותו המצב גם כן, כאשר היא שקועה בתוך נוזל דמוי החלב. נכון למרץ 2020, מונה הצפיות של הקליפ עומד על כ-125 מיליון צפיות.

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירי 2017
קטגוריה:סינגלים מ-2018
קטגוריה:שירי שאקירה
קטגוריה:שירי מאלומה
קטגוריה:שירים בספרדית
קטגוריה:שירים שנכתבו על ידי מאלומה
קטגוריה:שירים שנכתבו על ידי שאקירה
קטגוריה:שירים שהופקו על ידי שאקירה
קטגוריה:שירי טראפ לטיניים
קטגוריה:שירי מוזיקת טראפ
ג'ובאני לאונה

**ג'ובאני לאונה** (באיטלקית: **Giovanni Leone**; 3 בנובמבר 1908 – 9 בנובמבר 2001) היה פוליטיקאי איטלקי. הוא כיהן כראש ממשלת איטליה בשתי כהונות של חצי שנה כל אחת: מחודש יוני 1963 עד לחודש דצמבר של אותה השנה; וכן מחודש יוני 1968 עד חודש דצמבר של אותה השנה. נוסף על כך הוא כיהן כנשיא איטליה השישי מ-1971 עד 1978.

## ביוגרפיה
ג'ובאני לאונה נולד בנאפולי למאורו ומריה ג'ופרדי, ילדי הקומונה "פומיגליאנו ד'ארקו". אביו, מאורו לאונה, היה עורך דין בנאפולי שהשתתף ביסוד מפלגת העם האיטלקית בקמפניה.

הוא סיים את חוק לימודיו בשנת 1929 באוניברסיטת נאפולי פדריקו השני. אביו היה אחד ממייסדי המפלגה הדמוקרטית-נוצרית בעיר הולדתו והוא נבחר לאספה המכוננת האיטלקית בשנת 1946. כחבר אגף הימין של מפלגתו, לאונה נבחר לבית הנבחרים של איטליה ב-1948, שם כיהן עד שנת 1963. בשנים 1955–1963 כיהן גם נשיא בית הנבחרים, תפקידו שממנו התפטר לשם כהונתו כראש הממשלה למשך תקופה קצרה.

לאחר שהיה מספר פעמים למועמד לא רשמי לנשיאות הרפובליקה האיטלקית, הוא הפך לסנאטור לכל החיים בשנת 1967.

בשנת 1968 כיהן כראש ממשלת איטליה למשך כמה חודשים.

בבחירות לנשיאות איטליה 1971 הצליח לאונה להביס את יריבו ג'וזפה סארגאט ונבחר לנשיאות כשהוא זוכה ברוב גדול מהפרלמנט (518 הצביעו בעדו מתוך 996 קולות).

הקריירה הפוליטית שלו הגיעה לסיומה ב-8 ביולי 1978 עם פרישתו מהנשיאות, לאחר שהואשם בשחיתות.

הוא מת ברומא, ב-9 בנובמבר 2001, בוילה שלו הנמצאת בויה קסיה, אחת מהדרכים ברומא העתיקה.

## קישורים חיצוניים

* 

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:נשיאי איטליה
קטגוריה:ראשי ממשלת איטליה
קטגוריה:פוליטיקאים איטלקים
קטגוריה:חברי בית הנבחרים של איטליה
קטגוריה:חברי הסנאט של איטליה
קטגוריה:איטלקים שנולדו ב-1908
קטגוריה:איטלקים שנפטרו ב-2001
Coconut Tree (שיר של שאקירה)

**Coconut Tree** (בעברית: **עץ קוקוס**) הוא שיר שהוקלט על ידי הזמרת הקולומביאנית שאקירה, מתוך אלבום האולפן האחד עשר שלה, El Dorado. מבקרי המוזיקה שיבחו את הזמרת על פשטותו של השיר.

כמה ימים לפני צאתם של האלבום והשיר, צייץ בטוויטר מעריץ של הזמרת קטעים מתוך השיר.

## רקע וכתיבה
את השיר כתבו, הלחינו והפיקו שאקירה ולואיס פרנדדו אוצ'ואה יחדיו. השיר הוא שיר אהבה ורומנטיקה, המדבר על מערכת יחסים בין זוג אוהבים, תוך שבמילות השיר ניתן לשמוע כי הם מצאו את האהבה שלהם מתחת לעץ קוקוס.

"What We Said", "" והשיר עצמו, הם שלושת השירים היחידים מן האלבום שכתובים בשפה האנגלית.

## הצלחה וראיון
שאקירה דיברה על השיר בראיון שהתקיים ב-"Beats 1 Radio" שבבעלותה של אפל, עם המנחה אברו דרדן. כל הראיון הוקדש על הרקע של השיר, הכתיבה וההפקה שלו, והמשמעות שלו בעינייה של שאקירה. באומרה, שאקירה הצהירה כי השיר הוא אחד משירי האהבה שהיא הכי מחבבת, וכי בעינייה השיר מאוד אישי.

בנוסף לכך, העלתה שאקירה לערוץ היוטיוב שלה את האודיו הרשמי של השיר, אשר צבר למעלה מ-3.3 מיליון צפיות. בספוטיפיי הצליח לצבור למעלה מ-11 מיליון השמעות.

## קישורים חיצוניים

## הערות שוליים

קטגוריה:שירי שאקירה
קטגוריה:שירים באנגלית
קטגוריה:שירים שנכתבו על ידי שאקירה
קטגוריה:שירים שנכתבו על ידי לואיס פרננדו אוצ'ואה
קטגוריה:שירים שהופקו על ידי שאקירה
קטגוריה:שירים על עצים
Amarillo

**Amarillo** (באנגלית: **Yellow**, ובעברית: **צהוב**) הוא שיר שהוקלט על ידי הזמרת הקולומביאנית שאקירה, מתוך אלבום האולפן האחד עשר שלה, El Dorado.

עם יציאתו נכנס השיר היישר אל המקום ה-39 במצעד הספרדי, ובכך הפך לאחד מהשירים המצליחים ביותר מן האלבום במצעד זה.

## רקע וכתיבה
השיר הוא שיר בסגנון הפופ, המשלב בתוכו גם את סגנון הפופ לטיני, בדומה לכל שירי האלבום. את השיר כתבו שאקירה ולואיס פרננדו אוצ'ואה, והוא הופק על ידי שאקירה, אוצ'ואה וסופה דאפס, אשר הפיק גם את השיר "Toneladas", שנכלל באלבום גם כן.

בסמוך להוצאתו של האלבום, העלתה שאקירה את האודיו של השיר לערוץ ה-Vevo שלה, ונכון לספטמבר 2021 מונה הצפיות שלו עומד על כ-16 מיליון צפיות. בספוטיפיי, הצליח השיר לצבור למעלה מ-27 מיליון השמעות.

## מיקומי שיא

## קישורים חיצוניים

## הערות שוליים

קטגוריה:שירי שאקירה
קטגוריה:שירים בספרדית
קטגוריה:שירים שנכתבו על ידי שאקירה
קטגוריה:שירים שנכתבו על ידי לואיס פרננדו אוצ'ואה
קטגוריה:שירים שהופקו על ידי שאקירה
Toneladas

"**Toneladas**" (באנגלית: "**Tons**"; בעברית: "**טונים**") הוא שיר שהוקלט על ידי הזמרת הקולומביאנית שאקירה, מתוך אלבום האולפן האחד עשר שלה, El Dorado. השיר הוא השיר ה-13, והוא הרצועה הסוגרת מתוך האלבום.

## רקע
פירוש שם השיר הוא: "טונים", משמע משקל כבד. ומפה ניתן להבין שהשיר מדבר על תחושת עצב, ריקנות וגם בדידות. לאורכו של השיר שומרת שאקירה על קצב אחיד ושקט. השיר הוא בין הבודדים באלבום שאותם שאקירה שרה בצורה שקטה בלבד. השיר נכתב והופק על ידי שאקירה, לואיס פרננדו אוצ'ואה וסופה דאפס.

לשיר הועלתה תמונה לערוץ ה-Vevo של הזמרת, ונכון למרץ 2020, מונה הצפיות שלה עומד על קרוב ל-7 מיליון צפיות. בספוטיפיי זכה השיר להצלחה גם כן, כאשר צבר למעלה מ-15.9 מיליון השמעות.

## קישורים חיצוניים

## הערות שוליים

קטגוריה:שירי שאקירה
קטגוריה:שירים בספרדית
קטגוריה:שירים שנכתבו על ידי שאקירה
קטגוריה:שירים שנכתבו על ידי לואיס פרננדו אוצ'ואה
קטגוריה:שירים שהופקו על ידי שאקירה
קטגוריה:בלדות לטיניות
מריה אנה מבוואריה (1574–1616)

**מריה אנה מבוואריה** (בגרמנית: **Maria Anna von Bayern**; 18 בדצמבר 1574 – 6 במרץ 1616) הייתה אשתו של פרדיננד השני, קיסר האימפריה הרומית הקדושה.

## ביוגרפיה
מריה אנה נולדה ב-18 בדצמבר 1574 לוילהלם החמישי, דוכס בוואריה ורנאטה מלורן, בתם של פרנץ הראשון, דוכס לורן וכריסטינה מדנמרק.

ב-23 באפריל 1600 התחתנה מריה אנה עם בן דודה הארכידוכס פרדיננד משטיריה, כחלק מהברית בין בית הבסבורג לבית ויטלסבאך. מריה אנה לא התערבה בפוליטיקה, ונולדו לה 7 ילדים, מתוכם 4 הגיעו לבגרות.

ב-6 במרץ 1616 מתה מריה אנה בגראץ, ו-3 שנים מאוחר יותר הוכתר בעלה כמלך בוהמיה וכקיסר האימפריה הרומית הקדושה, מה שהוביל לפרוץ מלחמת שלושים השנים.

## משפחתה
ב-23 באפריל 1600 התחתנה מריה אנה עם פרדיננד השני, קיסר האימפריה הרומית הקדושה, ממנו היו לה 7 ילדים:
* כריסטינה, ארכידוכסית אוסטריה (1601).
* קרל, ארכידוכס אוסטריה (1603).
* יוהאן קרל, ארכידוכס אוסטריה (1605–1619).
* פרדיננד השלישי, קיסר האימפריה הרומית הקדושה (1608–1657).
* מריה אנה, ארכידוכסית אוסטריה (1610–1665), התחתנה עם מקסימיליאן הראשון, הנסיך הבוחר מבוואריה.
* ססיליה רנאטה, ארכידוכסית אוסטריה (1611–1644), התחתנה עם ולדיסלאב הרביעי, מלך פולין.
* לאופולד וילהלם, ארכידוכס אוסטריה (1614–1662).

## אילן יוחסין

## קישורים חיצוניים

קטגוריה:בית ויטלסבאך
קטגוריה:נשות קיסרי האימפריה הרומית הקדושה
קטגוריה:ילידי 1574
קטגוריה:נפטרים ב-1616
הסוכנות הפדרלית לניהול רכוש המדינה

**הסוכנות הפדרלית לניהול רכוש המדינה** (ברוסית: **Федеральное агентство по управлению государственным имуществом**, בקצרה **Росимущество**) הוא גוף פדרלי ממשלתי של משרד האוצר של רוסיה, שאחראי לניהול רכוש המדינה ולהחזקות המדינה.

בראש הסוכנות עומד ואדים יאקובנקו (מאז 21 בדצמבר 2018). 
## היסטוריה

ממוזער|ימין|אנשי המשרד לרכוש המדינה. 1884 
הסוכנות הוקמה לראשונה בשנת 1802 בתור המחלקה לרכוש המדינה של משרד האוצר הרוסי (Департамент государственных имуществ).

בשנת 1837 הוקם המשרד הממשלתי לרכוש מדינה (Министерство государственных имуществ). בשנת 1894 נערכה רפורמה בתחום האדמות והרכוש והמשרד הפך למשרד האדמות ורכוש המדינה (Министерство земледелия и государственных имуществ).

בשנת 1905 המשרד הפך למחלקה הראשית לענייני אדמות (Главное управление землеустройства и земледелия) שהייתה אחראית לניהול הרפורמה האגררית של ראש ממשלת רוסיה דאז פיוטר סטוליפין. בשנת 1915 המחלקה הפכה למשרד האדמות (Министерство земледелия) שפורק לאחר מהפכת אוקטובר בשנת 1917.

בתקופת ברית המועצות לא פעל גוף דומה עד שנת 1947 אז הוקמה המחלקה הראשית לרכוש סובייטי בחו"ל (ГУСИМЗ — Главное управление советского имущества за границей). 

בשנת 1990 הוקמה הוועדה הממלכתית לניהול הרכוש (Государственный комитет РСФСР по управлению имуществом, Госкомимущество) ובשנים 1991–1994 עמד בראש אנטולי צ'ובאיס שניהל את קמפיין ההפרטה של ילצין. 

בשנת 1997 הוקם המשרד לרכוש המדינה של רוסיה (Министерство государственного имущества Российской Федерации, Мингосимущество России). במאי 2000 המשרד שינה או שמו למשרד לענייני רכוש (Министерство имущественных отношений Российской Федерации, Минимущество России). 

ב-9 במרץ 2004 נערכה הרפורמה הפדרלית ובמסגרתה המשרד הפך לסוכנות הפדרלית לניהול רכוש המדינה במסגרת המשרד לפיתוח כלכלי של רוסיה. ב-21 בינואר 2020 הסוכנות הועברה לאחריות משרד האוצר של רוסיה.

## קישורים חיצוניים
*
 

קטגוריה:רוסיה: ארגונים ממשלתיים
קטגוריה:משרד האוצר של רוסיה
מריה אנה מבוואריה (1551–1608)

**מריה אנה מבוואריה** (), הייתה אמו של פרדיננד השני, קיסר האימפריה הרומית הקדושה.

## ביוגרפיה
מריה אנה נולדה ב-21 במרץ 1551 לאלברכט החמישי, דוכס בוואריה ואנה, ארכידוכסית אוסטריה, בתם של פרדיננד הראשון, קיסר האימפריה הרומית הקדושה ואנה, נסיכת בוהמיה והונגריה. מריה אנה קיבלה חינוך קפדני דתי על ידי הישועים, בפיקוחה של אמה, ואהבה ציור ומוזיקה.

ב-26 באוגוסט 1571 התחתנה מריה אנה עם דודה קרל השני, ארכידוכס אוסטריה, בנו של פרדיננד הראשון, קיסר האימפריה הרומית הקדושה, ממנה היו לו 15 ילדים. ב-29 באפריל 1608 מתה מריה אנה בגראץ, ובשנת 1619 הוכתר בנה פרדיננד לקיסר האימפריה הרומית הקדושה.

## משפחתה
ב-26 באוגוסט 1571 התחתנה מריה אנה עם קרל השני, ארכידוכס אוסטריה, בנו של פרדיננד הראשון, קיסר האימפריה הרומית הקדושה, ממנה היו לו 15 ילדים:
* פרדיננד (1572)
* אנה מאוסטריה, מלכת פולין (1573–1598), נישאה לזיגמונט השלישי מלך פולין.
* מריה כריסטינה מאוסטריה, נסיכת טרנסילבניה (1574–1621)
* קתרינה רנאטה מאוסטריה (1576–1599)
* אליזבת (1577–1586)
* פרדיננד השני, קיסר האימפריה הרומית הקדושה (1578–1637)
* קרל (1579–1580)
* גרגוריה מקסימיליאנה מאוסטריה (1581–1597)
* אלאונורה, ארכידוכסית אוסטריה (1582–1620)
* מקסימיליאן ארנסט, ארכידוכס אוסטריה (1583–1616)
* מרגרטה מאוסטריה, מלכת ספרד (1584–1611)
* לאופולד החמישי, ארכידוכס אוסטריה (1586–1632)
* קונסטנצה מאוסטריה (1588–1631)
* מריה מגדלנה, ארכידוכסית אוסטריה (1589–1631)
* קרל מאוסטריה, בישוף ברסלאו (1590–1624)

## אילן יוחסין

## קישורים חיצוניים

* 

קטגוריה:בית ויטלסבאך
קטגוריה:ילידי 1551
קטגוריה:נפטרים ב-1608
דיסקוגרפיה של שאקירה

שאקירה היא זמרת וכותבת שירים קולומביאנית, אשר הוציאה 12 אלבומי אולפן, 2 מיני-אלבומים, 5 אלבומי הופעות, 51 סינגלים, 62 וידאו קליפים, ו-3 אלבומי אוסף, עם מכירות של מעל ל-60 מיליון עותקים של אלבומים ברחבי העולם. שאקירה היא האמנית הקולומביאנית הנמכרת ביותר בכל הזמנים, ובנוסף היא האמנית הדרום אמריקאית היחידה בהיסטוריה, אשר הגיעה למקום ה-1 במצעד האוסטרלי, המצעד הבריטי, וארצות הברית (בילבורד הוט 100). בנוסף לכל זה, לזמרת יש ארבעה שירים "Whenever, Wherever" ,"Hips Don't Lie", "Loca" ו-"(Waka Waka (This Time for Africa" אשר מכרו כל אחד מעל ל-5 מיליון עותקים ונחשבים לבין השירים הנמכרים ביותר בכל הזמנים, ולשירים בין הכי מוכרים של הזמרת.

הקריירה המוזיקלית של שאקירה החלה בגיל 13 כאשר חתמה על חוזה הקלטות עם חברת סוני מיוזיק. ולאחר מכן יצאו שני אלבומי האולפן הראשונים שלה הנקראים; Magia ו-Peligro, יצאו בקולומביה ב-1991 וב-1993 בהתאמה. הם יצאו בצורה גרועה ולכן היו להם נתוני מכירות נמוכות, כשהראשון מכר פחות מ-1000 עותקים. היא זכתה להצלחה ברחבי אמריקה הלטינית עם אלבום האולפן השלישי שלה Pies Descalzos, שיצא בשנת 1995. מהאלבום יצא הסינגל המוביל הנקרא "Estoy Aquí". האלבום קיבל את תואר אלבום "יהלום" בקולומביה, עם מכירת של למעלה ממיליון עותקים בקולומביה עצמה. ההצלחה שלה באמריקה הלטינית המשיכה עם אלבומה ה-4 , אשר עשה שיא בכך שהגיע למקום ה-1 על גבי מצעד האלבומים הלטיניים של ארצות הברית במשך כ-11 שבועות. האלבום הביא עמו גם את אחד השירים המצליחים של הזמרת, "Ojos Así".

## אלבומים
### אלבומי אולפן

### אלבומי הופעות חיות

### מיני אלבומים

### מהדורות אחרות

## סינגלים
### כאמנית סולו

### שיתופי פעולה

### סינגלים של קידומי מכירות

## שירים אחרים במצעדים

## הערות שוליים

קטגוריה:שאקירה
שאקירה
מריה אנה, ארכידוכסית אוסטריה (1610–1665)

**מריה אנה, ארכידוכסית אוסטריה** (13 בינואר 1610 – 25 בספטמבר 1665), הייתה בתו של פרדיננד השני, קיסר האימפריה הרומית הקדושה ואשתו של מקסימיליאן הראשון, הנסיך הבוחר מבוואריה.

## ביוגרפיה
מריה אנה נולדה ב-13 בינואר 1610 בגראץ, לארכידוכס פרדיננד משטיריה ולמריה אנה מבוואריה, בתם של וילהלם החמישי, דוכס בוואריה ורנאטה מלורן. מריה אנה התחנכה על ידי הישועים, וידעה לדבר באיטלקית שוטפת מלבד הגרמנית, ובנוסף היה לה תשוקה עזה לציד.

בשנת 1619 הוכתר אביה כקיסר האימפריה הרומית הקדושה, ובשנת 1622 התחתן שוב עם אלאונורה גונזאגה.

ב-15 ביולי 1635 התחתנה מריה אנה עם מקסימיליאן הראשון, הנסיך הבוחר מבוואריה, כאות לברית בין בית הבסבורג לבוואריה, ובחוזה הנישואין נקבע שמריה אנה לא תפסיד את זכויותיה בירושה. נישואי השניים היו מאושרים, ונולדו להם שני בנים.

מריה אנה סייעה לבעלה בענייני הממשלה, ואף השתתפה בישיבות מועצת המדינה. לאחר כיבושה של מצודת פיליפסבורג על ידי הצבא הצרפתי, דחקה מריה אנה באחיה לאופולד וילהלם, ארכידוכס אוסטריה, שהיה מפקד הצבא הקיסרי, למהר ולחתום על הסכם שלום עם ממלכת צרפת.

בשנת 1651 מת בעלה מקסימיליאן הראשון, הנסיך הבוחר מבוואריה, ובנה פרדיננד מריה, הנסיך הבוחר מבוואריה עלה לשלטון במקומו, אולם מריה אנה וגיסה אלברכט השישי, דוכס בוואריה שלטו כעוצרים עד לשנת 1654. גם לאחר מכן המשיכה מריה אנה להשתתף כחברה במועצת המדינה, אם כי לא היה לה זכות הצבעה, וב-25 בספטמבר 1665 מתה בביתה במינכן.

## משפחתה
ב-15 ביולי 1635 התחתנה מריה אנה עם מקסימיליאן הראשון, הנסיך הבוחר מבוואריה, ממנו נולדו לה שני בנים:
* פרדיננד מריה, הנסיך הבוחר מבוואריה (1636–1679).
* מקסימיליאן פיליפ הירונימוס, דוכס בוואריה-לוכטנברג (1638–1705).

## אילן יוחסין

## קישורים חיצוניים

* 

קטגוריה:בית הבסבורג
קטגוריה:ילידות 1610
קטגוריה:נפטרים ב-1665
ארנולד ספנסר-סמית'

**ארנולד פטריק ספנסר-סמית** (באנגלית: **Arnold Patrick Spencer-Smith**  17 במרץ 1883–1916) היה כומר וצלם חובב בריטי, שהצטרף למשלחת הטראנס-אנטארקטית האימפריאלית של ארנסט שקלטון, 1917-1914, ככומר וצלם המשלחת בקבוצת ים רוס. התלאות שפקדו את המשלחת הביאו למותו של ספנסר-סמית'. כף ספנסר-סמית' על האי וייט שבארכיפלג רוס ב- קרוי על שמו.

## חייו
ספנסר-סמית נולד בסטריתאם (יום הולדתו, 17 במרץ, היה גם יום הולדתו של לורנס אוטס, אך הוא היה צעיר מאוטס בשלוש שנים). אחרי לימודים קינגס קולג' ובקווינס קולג' בקיימברידג', לימד שנים אחדות באדינבורו ואחר הוסמך לפקיד בכנסייה האפיסקופלית הסקוטית בשנת 1910 ובהמשך מונה לעוזר הכומר בכנסיית כל הקדושים, אדינבורו. הוא הוסמך לכומר זמן קצר לפני שעזב את אנגליה להפליג באורורה.

## חבר במשלחת
לא ברור איך הגיע ספנסר-סמית לכלל הצטרפות למשלחת. אחת הגרסאות היא, שהוא רצה להתגייס לצבא עם פרוץ המלחמה, אבל כאיש-דת היה מנוע משירות קרבי. משום כך הציע את שירותו לשקלטון כמחליף לאחד מחברי הקבוצה המקורית, שפרש לשירות פעיל. אחרי שהגיע לאנטארקטיקה, במהלך המסע הראשון להנחת מצבורים, בחודשים ינואר-מרץ 1915, באו לביטוי חוסר התמצאותו בעבודת קטבים וכושרו הגופני המוגבל, עד שמפקד המשלחת, אניאס מקינטוש, שלח אותו חזרה לבסיס. במשך חורף 1915 עבד בבסיס כף אוונס, בעיקר בחדר החושך, שם גם ניהל לפעמים טקסים דתיים.

נסיבות המשלחת, לאחר צימצום קבוצת החוף עקב אובדן הספינה אורורה במאי 1915, חייבו את צירופו של ספנסר-סמית למסע העיקרי להנחת מצבורים אל קרחון בירדמור בעונות הקיץ של 1915 ו-1916, בלי להתחשב במגבלותיו הגופניות. ייתכן, שלו נשארה ה"אורורה" במעגן, היו חברים אחרים מצוות הספינה מתגברים את קבוצת החוף והתביעות הגופניות מספנסר-סמית היו פוחתות. הוא לא ניסה להשתמט ועבד ככל שנדרש. מכל מקום, מותש מן העבודה הראשונית של גרירת מטעני אספקה אל מצבור הבסיס בשונית מינה במהלך ארבעת החודשים שבין ספטמבר לדצמבר 1915, לא עמדו לו כוחותיו במאמץ הפיזי שנדרש במסע העיקרי דרומה להנחת מצבורים, והוא התמוטט לפני שהגיע לבירדמור. מכאן ואילך היה הכרח לשאת אותו על גבי המזחלת, חסר-ישע ותלוי בארנסט ויילד לצרכיו הבסיסיים ביותר. הקבוצה השלימה את משימת הנחת-המצבורים וחזרה צפונה, תוך מאבק בתנאי מזג-אוויר מחריפים, כאשר כל חבריה הולכים ונחלשים בהשפעת הצפדינה שתקפה אותם והציבה קשיים חמורים בדרך התקדמותם. ספנסר-סמית, שלא התלונן אבל היה נתון מדי פעם להזיות קדחת בהמשך הדרך, מת על חומת הקרח ב-9 במרץ 1916, בגיל 32, יומיים לפני שהקבוצה הגיעה לבסוף למקלט הבטוח של האט פוינט. הוא נקבר על הקרח.

ארנולד ספנסר-סמית לא היה נשוי. הוא הקדיש רשומת יומן אחרונה, ב-7 במרץ 1916, לאביו, אמו, אחיו ואחיותיו. זכרו מונצח בכף ספנסר-סמית' על האי וייט ב-

## קישורים חיצוניים

* 

## הערות שוליים

קטגוריה:אנטארקטיקה: מגלי היבשת
קטגוריה:בריטים שנולדו ב-1883
קטגוריה:בריטים שנפטרו ב-1916
סיס קיני המאכל

ממוזער|Aerodramus maximus מעופף
**סיס קיני המאכל** המכונה גם **סלנגנה** (שם מדעי: *Aerodramus*) הוא סוג של עופות ממשפחת הסיסיים שבסדרת הסיסאים החיים בדרום-מזרח אסיה, באוקיאניה ובאוסטרליה. הם שייכים לשבט סיסונים (Collocaliini) בו 4 סוגים. בעבר כל מיני הסוג נכללו בסוג סיס פפואה.
## מאפיינים
סיסים אלו הם העופות היחידים למעט הגואשרו היודעים להשתמש באקולוקציה (איכון הד). הם מפיקים קולות נקישה במקוריהם, וההד המוחזר מסייע להם להתמצא ולנוע בתוך מערות חשוכות. הסיסים מתקבצים במערות בלהקות גדולות ובונים את קיניהם כמעט אך ורק מהרוק שלהם. במספר מדינות באסיה מייצרים מרק ייחודי מקינים אלה. עקב הביקוש למרק זה, הנחשב למעדן, התפתח מקצוע של איסוף קנים, המתבצע על ידי מטפסים שהתמחו בתחום זה. הם סורקים את מושבות הסיסים במערות ואוספים קני-רוק ריקים. איסוף יתר עלול להשפיע לרעה על מושבות הסיסים, לכן יש פיקוח וביקורת  על עבודתם של אספני הקנים. 

הסלנגנות הם עופות קטנים באורך 9-16 ס"מ ובעלי נוצות שחורות ואפורות. כמו מרבית הסיסים הם כמעט ולא נוחתים על הקרקע ומשיגים את כל מזונם באוויר וכן ישנים ומזדווגים באוויר.

## מינים

## קישורים חיצוניים

קטגוריה:בעלי חיים שתוארו ב-1906
קטגוריה:טקסונים שתוארו בידי הארי צ'. אוברהולסר
קטגוריה:סיסיים
קטגוריה:בעלי חיים משתמשי אקולוקציה
קטגוריה:בעלי חיים שוכני מערות
בני קדם

[שמאל|ממוזער|220px|ה[מונרכיה|ממלכות בלבנט במאה ה-9 לפנה"ס. חוקרים הציעו לזהות את בני קדם, בין היתר, עם הארמים והנבטים]]
**בְּנֵי-קֶדֶם** הוא שמו של עם נוודים המוזכר במקרא, אשר זהותו המדויקת אינה ידועה. בני קדם נדדו מזרחית לארץ ישראל, מחלקו הצפוני של המדבר הערבי, דרך המדבר הסורי בואכה נהר פרת, ומכאן מקור שמם. במקרא הם מוזכרים לרוב בהקשר של עימותים עם אוכלוסיית הקבע של ספר במדבר. חוקרים נחלקו בדעותיהם בדבר זיהוים המדויק, בעוד שחלקם מציעים לזהות את בני קדם עם הארמים והשבטים הערביים של חצי האי ערב (דוגמת קדר והנבטים), אחרים טוענים כי לא מדובר בעם מסוים כלל, אלא בסך הכל בכינוי לקבוצה של שבטים שתחום מושבם העיקרי היה מזרחית לארץ ישראל.

## אזכורים במקרא
* **ארץ בני קדם** מוזכרת בספר בראשית כמקום אליו שילח אברהם את בני פילגשיו:

* כאשר ברח יעקב מפני עשו אחיו, שרצה להורגו על שבעורמה התברך מפי יצחק אביו בהתחזות לאחיו, הוא שם פניו אל 'ארץ בני קדם', באזכור זה ברור שהמדובר הוא על ארץ ארם נהריים:

* בסיפור מלחמת גדעון מוזכרים מדיין, עמלק ובני קדם כמי שפלשו למרכז ארץ ישראל בהמוניהם, השחיתו את היבול ובזזו את מקורות המחייה של בני ישראל:

* בספר מלכים מוזכרים בני קדם בשל חוכמתם:

* בספר ישעיהו מוזכרים בני קדם כחלק מנבואת הנחמה של הנביא ליהודה ולישראל כמי שיקבלו עונש יחד עם עמים נוספים, דוגמת פלשתים, אדום, מואב ועמון:

* בספר ירמיהו מוזכרים בני קדם בסמיכות לשבט קדר כחלק מנבואות הזעם אשר תבואנה מצד נבוכדנצר מלך בבל:

* בספר יחזקאל מוזכרים בני קדם כחלק מנבואות הזעם אשר תבואנה על עמון:

## הערות שוליים

קטגוריה:עמים הנזכרים בתנ"ך
ויטוריה (כדורגל)

**אספורטה קלאב ויטוריה** (בפורטוגזית: **Esporte Clube Vitória**) הידוע בכינויו פשוט ויטוריה, הוא מועדון כדורגל מקצועני ברזילאי, שבסיסו בעיר סלבדור ממדינת באהיה שבברזיל. 

המועדון נוסד ב -13 במאי 1899.

## קישורים חיצוניים

* 

*
קטגוריה:קבוצות כדורגל ברזילאיות
קטגוריה:סלבדור (ברזיל): מועדוני כדורגל
קטגוריה:קבוצות כדורגל שהוקמו ב-1899
פיגועי דריסה בישראל

ערך זה מונה רשימת **[[פיגוע דריסה|פיגועי דריסה]] שהתרחשו בשטח שליטה ישראלי** במסגרת הסכסוך הישראלי-פלסטיני.

## הפיגועים

### 1987

### 1989

### 1991

### 1993

### 1996

### 1999

### 2000

### 2001

### 2002

### 2008

### 2009

### 2011

### 2014

### 2015

### 2017

### 2018

### 2019

### 2021

### 2022

### 2023

### 2024

### 2025

## הערות שוליים

*
Live It Up

"**Live It Up**" (בעברית: "**לחיות את זה**") הוא שיר של הזמרת האמריקאית ג'ניפר לופז בשיתוף הראפר האמריקאי פיטבול.

מילות השיר עוסקות ברצונם החופשי של אנשים.

סינגל זה הוא הסינגל הרביעי בו לופז ופיטבול משתפים פעולה. הסינגלים הקודמים בהם שיתפו פעולה הם "Fresh Out the Oven" (2009), "On the Floor" (2011) ו"Dance Again" (2012).

## רקע
בריאיון של פיטבול לעיתון וושינגטון פוסט, הוא אמר:

## ביקורת
רוב הביקורות שהשיר קיבל היו חיוביות. סאם לנסקי, מבלוג המוזיקה Idolator, שיבח את ההפקה והפזמון של השיר, אך ביקר את מעורבותו של פיטבול בשיר. כשגרסת הסולו של השיר, ללא פיטבול, יצאה לאור, לנסקי אמר שזו צריכה להיות הגרסה הרשמית של השיר. הוא אמר שצריך להיות "חוק" שלפיו "אם פיטבול, will.i.am או פלו ריידה משתתף בשיר שלך, חובה עליך להוציא גרסת סולו כדי שאף אחד לא יצטרך לסבול". גריק ד. קנדי, מעיתון לוס אנג'לס טיימס, אמר שהשיר נשמע "מושלם בשביל הקיץ".

איימי סקיארטו, ממגזין PopCrush, כתבה שבנוסף לכך שהשיר יזכה לרמיקסים רבים במועדונים, הוא גם יתאים לרדיו ולחנויות בקניונים. לפי דבריה, ההפקה של השיר "גורמת לך לחשוב שאם אי פעם היה שיר שנשמע כמו מיאמי, זה השיר הזה". בעיתון ניו יורק דיילי ניוז נכתב שהשיר דומה ללהיט הקודם של לופז ופיטבול, "Dance Again", אך נכתב גם שלשיר יש פוטנציאל להפוך ללהיט קיץ.

## קידום והופעות
לופז ופיטבול ביצעו את השיר בהופעה חיה בפעם הראשונה בגמר העונה ה־12 של התוכנית אמריקן איידול, ב־16 במאי 2013. לפני שפיטבול פתח את ההופעה, לופז אמרה לקהל "אל תתחרטו אם פעם אחת מה שעשיתם היה בדיוק מה שרציתם".

## וידאו קליפ
הווידאו קליפ של השיר הועלה לערוץ ה־YouTube הרשמי של לופז ב־17 במאי 2013, יום לאחר הופעתה עם השיר בתוכנית אמריקן איידול.

הקליפ מתחיל בעיר פריז שבצרפת. בתחילת הקליפ, לופז לבושה בשמלה שחורה עם נוצות בעודה מתכוננת לתצוגת אופנה עם מספר דוגמניות נוספות. פיטבול נמצא במסיבה בחוף של העיירה סן טרופה. הוא שולח ללופז מסרון באמצעות סמארטפון של חברת נוקיה, ומזמין אותה להצטרף אליו למסיבה.

בהמשך הקליפ ניתן לראות את לופז שוכבת על החוף עם שיער רטוב, בגד ים כתום ושפתון כתום.

נכון ליוני 2017, הקליפ צבר למעלה מ־200 מיליון צפיות, והוא אחד הקליפים הנצפים ביותר של לופז.

## מיקומי שיא
השיר זכה להצלחה מסחרית בינונית ברחבי העולם. הוא הגיע לרשימת 20 השירים הטובים ביותר במצעדים של 12 מדינות, בהן ישראל. עם זאת, השיר הגיע למקום 60 בלבד במצעד האמריקאי בילבורד, ובכך לא הצליח להגיע להצלחה המסחרית של שני הלהיטים הקודמים של לופז ופיטבול.

## נתוני מכירות

## היסטוריית יציאות

## קישורים חיצוניים

## הערות שוליים

קטגוריה:שירי ג'ניפר לופז
קטגוריה:שירי פיטבול
קטגוריה:שירים באנגלית
קטגוריה:שירים שהופקו על ידי רדוואן
קטגוריה:שירי יורודאנס
קטגוריה:שירי אלקטרו האוס
קטגוריה:סינגלים בהוצאת קפיטול רקורדס
גרזנוניים

**גרזנוניים** (שם מדעי: Pempheridae) היא משפחת דגים מסדרת הדקראים המצויה בימים רדודים והם דגים פעילי לילה החיים בלהקות. הם קרובי משפחה של המשפחות אפוגוניים (Apogonidae) וחכליליים (Priacanthidae), איתם הם יוצאים מהמערות לסעוד.
## מאפיינים
אורכם של הגרזנונים נע בין 7.5 ל-30 ס"מ והם בעלי קשקשים שקופים, ראשים ועיניים גדולות וכהות וזנבות קצרים היוצרים צורה של גרזן. 

דגים אלו חיים בסביבות של מערות רדודות ושוניות באזורים טרופיים, במערב האוקיינוס האטלנטי ובאזור האינדו פסיפי. הם שוכנים בסלעים והמערות ביום ויוצאים בלילה להיזון מזואופלנקטון קטנים ביחד עם דגים נוספים.

## מיון
*משפחה **גרזנוניים** (Pempheridae)
**סוג *Parapriacanthus* - בו 11 מינים
**סוג *Pempheris* - בו מעל 70 מינים

## קישורים חיצוניים

* 
* 
ממוזער|250px|ימין|להקת גרזנוניים

קטגוריה:טקסונים שתוארו בידי פיטר בליקר
קטגוריה:בעלי חיים שתוארו ב-1859
קטגוריה:דמויי-דקר
קטגוריה:דגים טרופיים
סיס פפואה

**סיס פפואה** או **סלנגנה** (שם מדעי: *Collocalia*) הוא סוג של עופות ממשפחת הסיסיים שבסדרת הסיסאים החיים בדרום-מזרח אסיה ובאוסטרליה. הם שייכים לשבט סיסונים (Collocaliini) בו ארבעה סוגים.

## מאפיינים
סיסים אלה הם עופות קטנים ביותר והקטנים במיני המשפחה כשהמין Collocalia troglodytes הוא המין הקטן ביותר במשפחת הסיסיים ואורכו 9 ס"מ בלבד. הם מעופפים רוב הזמן וכנפיהם בצורת חרמש העוזרת לעוף ולפנות במהירות כדי לתפוס מזון ולהתחמק מטורפים. סיסים אלה פולטים קולות ללא הרף. נוצותיהם שחורות ומקורם זעיר ביותר.

הסיסים מקננים בחבורות תחת סלעים וצוקים או מערות. פרט לעונת הקינון הם אינם נוחתים לעולם, ישנים במעוף ותופסים חרקים במהירות.

הם קרובים למיני סיס קיני המאכל (Aerodramus) שבעבר היה שייך לסוג זה.

## מינים
* *Collocalia esculenta*
* סלנגנת המערות (*Collocalia linchi*)
* *Collocalia dodgei*
* *Collocalia troglodytes*

## קישורים חיצוניים

* 

קטגוריה:בעלי חיים שתוארו ב-1840
קטגוריה:טקסונים שתוארו בידי ג'ורג' רוברט גריי
קטגוריה:סיסיים
קטגוריה:בעלי חיים משתמשי אקולוקציה
קטגוריה:בעלי חיים שוכני מערות
אנה, נסיכת בוהמיה והונגריה

**אנה, נסיכת בוהמיה והונגריה** (בהונגרית: **Jagelló Anna magyar királyné**; 22 ביולי 1503- 27 בינואר 1547), הייתה בתו של אולסלו השני, מלך בוהמיה והונגריה, ואשתו של פרדיננד הראשון, קיסר האימפריה הרומית הקדושה.

## ביוגרפיה
אנה נולדה ב-22 ביולי 1503 בבודה, לאולסלו השני, מלך בוהמיה והונגריה ואן דה פואה, בתם של גאסטון דה פואה, רוזן קנדאל וקתרין דה פואה, רוזנת קנדאל. בשנת 1516 מת אביה אולסלו השני, מלך בוהמיה והונגריה, ואנה ואחיה לאיוש השני, מלך בוהמיה והונגריה נותרו תחת חסותו של מקסימיליאן הראשון, קיסר האימפריה הרומית הקדושה. ב-26 במאי 1521 התחתנה אנה עם פרדיננד, ארכידוכס אוסטריה, שניהל את אדמות בית הבסבורג באוסטריה, ונקבע שבמקרה ואחיה ימות ללא יורשים יירש פרדיננד את נחלותיו.

בשנת 1526 הביס סולימאן המפואר, סולטאן האימפריה העות'מאנית את אחיה לאיוש השני, מלך בוהמיה והונגריה בקרב מוהאץ', ובעקבות כך נבחר בעלה פרדיננד למלך בוהמיה באותה שנה, בעוד שמלכות הונגריה הפכה לנושא למחלוקת בין בית הבסבורג לבין בית זאפויה, שבראשו עמד יאנוש זאפויה נסיך טרנסילבניה. כל אחד מהיריבים זכה לתמיכה של אחדים מהאצילים ההונגרים, ובנוסף נהנה פרדיננד מתמיכתו של אחיו הקיסר.

בשנת 1529, הצליחו כוחותיו של פרדיננד להדוף את התקפתו של סולימאן המפואר על בירתו שבווינה, אף כי פרדיננד עצמו נמלט לפני כן לבוהמיה. בסופו של דבר, חתם פרדיננד ב-1533 על הסכם שלום עם האימפריה העות'מאנית, במהלכו חולקה הונגריה בין בית הבסבורג במערב ובית זאפויה במזרח.

במרוצת השנים, בעקבות פעולותיו של פרדיננד, עברו בוהמיה וגם הונגריה המערבית והצפונית בשם "ממלכת הונגריה" לרשות בית הבסבורג. הסכם נאגיווארד-גרוסוורדיין (אוראדיה של היום), שנחתם בשנת 1537, קבע כי פרדיננד יהיה יורשו של יאנוש זאפויה, אך יישום ההסכם היה מעבר לכוחו של פרדיננד במהלך חייו.

ב-27 בינואר 1547 מתה אנה בפראג, ובשנת 1556 הוכתר בעלה פרדיננד לקיסר האימפריה הרומית הקדושה.

## משפחתה
ב-26 במאי 1521 התחתנה אנה עם פרדיננד הראשון, קיסר האימפריה הרומית הקדושה, ממנה היו לו 15 ילדים:
* אליזבת (1526–1545), התחתנה עם זיגמונט השני אוגוסט, מלך פולין
* מקסימיליאן (1527–1576)
* אנה (1528–1590), התחתנה עם אלברכט החמישי, דוכס בוואריה
* פרדיננד (1529–1595)
* מריה (1531–1581), התחתנה עם וילהלם, דוכס יוליך-קלווה-ברג
* מגדלנה (1532–1590)
* קתרינה (1533–1572), התחתנה עם זיגמונט השני אוגוסט, מלך פולין
* אלאונורה (1534–1594), (יש להבדיל בינה לבין אלאונורה מאוסטריה אחותו של קרל החמישי), התחתנה עם גוליילמו גונזאגה, דוכס מנטובה
* מרגרטה (1536–1567)
* יוהאן (1538–1539)
* ברברה (1539–1572), התחתנה עם אלפונסו השני ד'אסטה, דוכס פרארה
* קרל (1540–1590)
* אורסולה (1541–1543)
* הלנה (1543–1574)
* יוהאנה (1547–1578), אשתו של פרנצ'סקו הראשון דה מדיצ'י, הדוכס הגדול של טוסקנה

## אילן יוחסין

## קישורים חיצוניים

* 

קטגוריה:השושלת היגלונית
קטגוריה:נשים הונגריות במאה ה-16
קטגוריה:ילידות 1503
קטגוריה:נפטרים ב-1547
אשף מסטיף קמוט-שפה

**אשף מסטיף קמוט-שפה** (שם מדעי: *Chaerephon plicatus*), הוא מין של עטלף ממשפחת האשפיים המצוי במערות ברחבי דרום-מזרח אסיה.

אורכו של העטלף 30–40 מ"מ, מוטת כנפיו 65–75 מ"מ ומשקלו 17–31 גרם בממוצע. הוא בעל פרווה אפורה עם פנים כהות ושפתיים גדולות ומעט מקומטות. העטלפים הם ציידי חרקים מומחים הפעילים בשעות הלילה ואוספים את טרפם בעזרת איכון הד שהם פולטים משפתיהם וקולטים באוזניהם, מה שמכוון אותם לטרפם.

העטלפים עפים יחדיו בלהקות עצומות ומקננים במערות ברחבי דרום-מזרח אסיה, מייצרים כמויות של גואנו על רצפת המערה. כמה מיליונים עפים החוצה כל פעם ומסתחררים באוויר בתיאום. התעופה המסחררת מגינה עליהם מטורפים כמו כמה מיני עיט אך דורסים מתמחים כמו נץ העטלפים אורבים להם דווקא בעת היציאה וחוטפים עטלפים במהירות.

הם מצויים במדינות הבאות: בנגלדש, בהוטן, קמבודיה, סין העממית, איי קוקוס, הודו, אינדונזיה, לאוס, מלזיה, מיאנמר, הפיליפינים, סרי לנקה, תאילנד ווייטנאם.

## קישורים חיצוניים

## הערות שוליים

מרכז|240px|ממוזער|להקת אשפי מסטיף קמוטי-שפה מתעופפים במלזיה

קטגוריה:טקסונים שתוארו בידי פרנסיס בוכמן המילטון
קטגוריה:אשפיים
קטגוריה:מלזיה: יונקים
קטגוריה:תאילנד: יונקים
קטגוריה:בעלי חיים שתוארו ב-1800
אנה, ארכידוכסית אוסטריה

**אנה, ארכידוכסית אוסטריה** (7 ביולי 1528 – 16 באוקטובר 1590) הייתה בתו של פרדיננד הראשון, קיסר האימפריה הרומית הקדושה ואשתו של אלברכט החמישי, דוכס בוואריה.

## ביוגרפיה
אנה נולדה ב-7 ביולי 1528 בפראג, לפרדיננד הראשון, מלך בוהמיה והונגריה, ולאנה, נסיכת בוהמיה והונגריה בתו של אולסלו השני, מלך בוהמיה והונגריה ואן דה פואה. בצעירותה התארסה אנה עם תאודור מבוואריה, בנו של וילהלם הרביעי, דוכס בוואריה, ולאחריו עם שארל השני, דוכס אורליאן, בנו של פרנסואה הראשון, מלך צרפת, אולם שניהם מתו צעירים. לבסוף, ב-4 ביולי 1546 התחתנה עם אלברכט מבוואריה, כחלק מברית שכרת דודה קרל החמישי, קיסר האימפריה הרומית הקדושה לפני שיצא למלחמה השמלקלדית. נישואי השניים היו מאושרים, ונולדו להם 7 ילדים.

בשנת 1550 מת חמיה וילהלם הרביעי, דוכס בוואריה, ובעלה עלה לשלטון במקומו כאלברכט החמישי, דוכס בוואריה. אלברכט ואנה היו קתולים אדוקים, ועמדו בראש הרפורמציה הנגדית. בנוסף הם הקימו בדוכסות כמה מוזיאונים, וייסדו את ספריית המדינה הבווארית. בשנת 1579 מת בעלה אלברכט, ובנה וילהלם החמישי, דוכס בוואריה עלה לשלטון במקומו, וב-16 באוקטובר 1590 מתה אנה במינכן.

## משפחתה
ב-4 ביולי 1546 התחתנה אנה עם אלברכט החמישי, דוכס בוואריה, ממנו היו לה 7 ילדים:
* קרל (1547)
* וילהלם החמישי, דוכס בוואריה (1548–1626)
* פרדיננד מבוואריה (1550–1608)
* מריה אנה מבוואריה (1551–1608)
* מקסימיליאנה מריה (1552–1614)
* פרידריך (1553–1554)
* ארנסט מבוואריה (1554–1612)

## אילן יוחסין

## קישורים חיצוניים

קטגוריה:בית הבסבורג
קטגוריה:ילידות 1528
קטגוריה:נפטרות ב-1590
גלעד שמחוני

**גלעד שמחוני** (נולד ב-28 בספטמבר 1967) הוא כדורסלן ישראלי המשחק בקבוצת הפועל יפו הצופים מליגה א' מרכז.

## ביוגרפיה
גלעד שמחוני הוא בן למשפחה מראשונות קיבוץ גינוסר, גדל בקיבוץ גניגר. אביו הוא אורי שמחוני שהיה אלוף בצה"ל.

שמחוני הצטרף בילדותו לקבוצת הכדורסל של הקיבוץ, ובנעוריו הצטרף לקבוצת הכדורסל של הפועל גבת. בעונת 1986/1987 שיחק בקבוצה הבוגרת של גבת בליגה הלאומית. בכל שנותיו בקבוצה גבת ירדה ליגה ועלתה בעונה שאחרי. ב-1991 יצא לשחק במכללת ג'ורג' וושינגטון. ב-1993 הצטרף להפועל תל אביב, ועונה אחר כך חתם במכבי ירושלים, העולה החדשה לליגה הלאומית. בנוסף, שיחק עונה אחת בכל אחת מן הקבוצות הבאות: מכבי ראשון לציון, מכבי גבעת שמואל, בני הרצליה, ומכבי קריית מוצקין. בתום עונת 1997/98 פרש ממשחק.

בשנת 2007, הצטרף כשחקן לקבוצת הכדורסל הפועל אוסישקין שנוסדה על ידי אוהדי הפועל תל אביב. הוא קיבל את תפקיד קפטן הקבוצה ששיחקה בליגה ב' במחוז דן. הקבוצה זכתה בגביע האיגוד לאחר שניצחה את הפועל גן שמואל, ושמחוני הקפטן הניף את הגביע בתום המשחק. בנוסף, הקבוצה העפילה בתום עונה זו לליגה א'.

בעונת 2008/09 שוב זכתה הפועל אוסישקין בגביע האיגוד, ובתום העונה העפילה לליגה הארצית. בעונת 2009/10 שמחוני מיעט לשחק. הקבוצה זכתה בגביע האיגוד בפעם השלישית ברציפות, ובתום העונה העפילה לליגה הלאומית, הליגה השנייה בכדורסל.

בשנת 2010 התמודד שמחוני לתפקיד חבר הוועד המנהל של עמותת הפועל אוסישקין, ונבחר לתפקיד. הוא היה חלק מסגל הקבוצה בלאומית, וקיבל דקות משחק מעטות. בתום עונת 2010/11 סיים את משחקו בקבוצה.

בעונה שלאחר מכן הצטרף לקבוצת הפועל תל אביב עודפים, קבוצת שהורכבה מוותיקי הפועל תל אביב ושיחקה בליגה ב'. הקבוצה הבטיחה בתום העונה את עלייתה לליגה א', ושמחוני ששימש בה כקפטן הקבוצה זכה איתה בגביע האיגוד לאחר ניצחון על הפועל חיפה.

שמחוני היה בעבר יו"ר ארגון השחקנים, ארגון המייצג שחקני כדורסל בעניינים הנוגעים לתנאי העסקתם.

## ספריו

בשנת 2006 יצא הספר "לויתן לבן", בעריכת גלעד שמחוני, המקבץ אוסף של אמירות והגיגים שהוקלטו בשיחות של שמחוני עם אביו אורי שמחוני, על נושאים אישיים ולאומיים.

בשנת 2016 יצא לאור ספר שכתב שמחוני לזכר חברו שחקן הכדורסל אורי שלף.

## קישורים חיצוניים
* 

## הערות שוליים

קטגוריה:כדורסלנים ישראלים
קטגוריה:כדורסלני הפועל גבת
קטגוריה:כדורסלני הפועל תל אביב
קטגוריה:כדורסלני מכבי ירושלים
קטגוריה:כדורסלני מכבי ראשון לציון
קטגוריה:כדורסלני מכבי גבעת שמואל
קטגוריה:כדורסלני בני הרצליה
קטגוריה:כדורסלני מכבי קריית מוצקין
קטגוריה:עסקני כדורסל ישראלים
קטגוריה:כדורסלנים ישראלים בליגת המכללות בארצות הברית
קטגוריה:גניגר: אישים
קטגוריה:בוגרי תיכון אזורי העמק המערבי
קטגוריה:כדורסלני אוניברסיטת ג'ורג' וושינגטון
קטגוריה:ישראלים שנולדו ב-1967
קורמורן אנטארקטי

**קורמורן אנטארקטי** (שם מדעי: *Leucocarbo bransfieldensis*) הוא מין במשפחת הקורמורניים שהוא אחד משני מינים החיים ביבשת אנטארקטיקה, ביחד עם המין קורמורן קיסרי שבעבר הוא היה תת-מין שלו. תפוצתו הוא באיי שטלנד הדרומיים ובדרום האוקיינוס האטלנטי וכן בקצה הצפוני של יבשת אנטארקטיקה. 

הוא צבוע שחור למעלה ולבן למטה ויש לו ציצה שחורה על ראשו, טבעות עיניים כחולות וכתם צהוב על מקורו. הוא דומה מאוד לקורמורן הקיסרי וההבדלים ביניהם בעיקר גנטיים. אורכו 77 ס"מ ומשקלו 2.5-3 ק"ג. 

הקורמורן מוצא את מזונו בים והוא מומחה בשחייה תת-מימית. הוא מחפש דיונונים, קריל ודגים אנטארקטיים. האוקיינוס הדרומי שופע במזון והקורמורנים יכולים לשבוע במהירות ולייבש את כנפיהם.

בחורף ובסתיו הקורמורנים נודדים צפונה לאיים דרומיים בדרומו של האוקיינוס האטלנטי ושבים רק באביב.
## קישורים חיצוניים

## הערות שוליים

קטגוריה:קורמורניים
קטגוריה:אנטארקטיקה: עופות
קטגוריה:בעלי חיים שתוארו ב-1936
קורמורן כחול-עין

**קורמורן כחול-עין** (שם מדעי: *Leucocarbo*) הוא סוג עופות ימיים במשפחת הקורמורניים המכיל בין 8 ל-14 מינים. בעבר היה שייך לסוג קורמורן (*Phalacrocorax*).
## מאפיינים
לקורמורן כחול העין נוצות שחורות לבנות עם עיניים כחולות ובליטה צהובה מעל המקור הכהה והמעוקל שלו. הקורמורנים מתמחים בשחייה תת-מימית בחיפוש אחר טרף: דגים, סרטנים, דיונונים וקריל. לאחר השחייה הם מתייבשים על הסלעי החוף. הם מעופפים איטיים והולכים לאט מאוד. הם מתרבים על סלעים בדרום האוקיינוסים ומצויים באיים סביב אמריקה הדרומית עד לניו זילנד.

הם המדרימים ביותר מבין הקורמורנים ומגיעים עד לאנטארקטיקה, אך מצויים בה רק באביב ובקיץ.

## מינים
* קורמורן גואניי (*Leucocarbo bougainvillii*)
* קורמורן קיסרי (*Leucocarbo atriceps*)
* קורמורן ג'ורג'יה הדרומית (*Leucocarbo georgianus*)
* קורמורן אנטארקטי (*Leucocarbo bransfieldensis*)
* קורמורן האי הרד (*Leucocarbo nivalis*)
* קורמורן מגלני (*Leucocarbo magellanicus*)
* קורמורן קרוֹזֶה (*Leucocarbo melanogenis*)
* קורמורן מקווארי (*Leucocarbo purpurascens*)
* קורמורן קרגלן (*Leucocarbo verrucosus*)
* קורמורן מלכותי ניו זילנדי (*Leucocarbo carunculatus*)
* קורמורן אוטגו (*Leucocarbo chalconotus*)
* קורמורן פובו (*Leucocarbo stewarti*)
* קורמורן צ'טהאם (*Leucocarbo onslowi*)
* קורמורן קמפבל (*Leucocarbo campbelli*)
* קורמורן אוקלנד (*Leucocarbo colensoi*)
* קורמורן באונטי (*Leucocarbo ranfurlyi*)

## קישורים חיצוניים

קטגוריה:בעלי חיים שתוארו ב-1856
קטגוריה:טקסונים שתוארו בידי שארל לוסיאן בונפרטה
קטגוריה:קורמורניים
חכליליים

**חכליליים** או **גדולי עיניים** (שם מדעי: Priacanthidae) היא משפחת דגים מסדרת הדקראים המצויה בימים טרופיים שונים והם דגים פעילי לילה.

אלו דגים בעלי קשקשים דוקרניים על גבם וצבעם אדום בוהק והם בעלי עיניים מגודלות ואדומות שנתנו להם את שמם. דגים אלה חיים ביום בין סלעים, אלמוגים ומערות ויוצאים בלילות בלהקות גדולות להיזון מזואופלנקטון יחד עם דגים ממשפחת הגרזנוניים. 

רוב הדגים מגיעים לאורך 30-50 ס"מ. רובם אדומים לגמרי אך חלקם צבועים מעט באפור, לבן ואף שחור. הם יכולים לצלול לעומק רב ולעלות למעלה בלילות. רובם חיים באזור האינדו-פסיפי אך כמה מינים חיים באוקיינוס האטלנטי. כמה מינים משמשים לדגי מאכל.

## מיון
*משפחה **חכליליים** (Priacanthidae)
**סוג ומין יחיד Cookeolus japonicus
**סוג ומין יחיד Heteropriacanthus cruentatus
**סוג חכליל (Priacanthus)
***מין Priacanthus alalaua
***מין Priacanthus arenatus
***מין חַכְלִיל בְּלוֹךְ (Priacanthus blochii)
***מין Priacanthus fitchi
***מין חַכְלִיל דִּמְדּוּמִים (Priacanthus hamrur)
***מין Priacanthus macracanthus
***מין Priacanthus meeki
***מין Priacanthus nasca
***מין Priacanthus prolixus
***מין חַכְלִיל הַמַּעֲמַקִּים (Priacanthus sagittarius)
***מין Priacanthus tayenus
***מין Priacanthus zaiserae 
**סוג Pristigenys
***מין Pristigenys alta
***מין Pristigenys meyeri
***מין Pristigenys niphonia
***מין Pristigenys serrula

## גלריה

קובץ:Yet another Crescent-tail bigeye, Priacanthus hamrur at Marsa Shouna, Red Sea, Egypt -SCUBA (6245782366).jpg
קובץ:KurumaDI.jpg
קובץ:Fish3937 - Flickr - NOAA Photo Library.jpg
קובץ:ChikameKT.jpg


## קישורים חיצוניים

* 

קטגוריה:בעלי חיים שתוארו ב-1859
קטגוריה:דמויי-דקר
קטגוריה:טקסונים שתוארו בידי אלברט גינטר
צבי קינסטליכר

הרב **צבי קינסטליכר** (תרל"א, 1871 – ז' באדר א' תשכ"ה, 9 בפברואר 1965) היה רב ופוסק הונגרי בטרנסילבניה שלפני השואה. 

## ביוגרפיה
נולד לאריה, בעיירה האנסדורף  שליד פרשבורג. מגיל תשע למד בישיבת הרב חיים אליעזר דייטש בעיר הולדתו. בגיל 14 עבר ללמוד בישיבתו של הרב משה גרינוולד בעל ערוגת הבושם בהומנא ולאחר מכן בקישווארדה. בשנת תרנ"א עבר ללמוד בישיבתו של הרב שמחה בונם סופר בפרשבורג. הוסמך להוראה מרבותיו הרב סופר והרב גרינוולד, וכן מרבה של סמיהאי הרב יהודה גרינפלד, ומהרב מרדכי וינקלר. לאחר נישואיו נתקבל כרב העיר באנפי-האניאד (Huedin) במחוז קלוז' ובשנת תרע"ג נתקבל כרב לקהילת הסטטוס קוו ("ספרדית"). בעיר סיביו (הערמאנשטאדט) בה ניהל את עדתו עד עלייתו לישראל בשנת תש"ט.

בישראל עמד בראש "אהבת-ציון כולל זיבנבורגן" של יוצאי טרנסילבניה. העדיף להתרחק מעיסוק בענייני ציבור.

נפטר בגיל 94 והובא לקבורה בחלקת הרבנים בהר המנוחות. 

ספרו שו"ת באר צבי ובאר צבי על התורה פורסמו לאחד פטירתו בשנת תשל"א.

חתנו היה הרב בצלאל שטרן, רב במלבורן ובווינה, מחבר שו"ת "בצל החכמה".

## קישורים חיצוניים
* 

## הערות שוליים

קטגוריה:מחברי ספרי שו"ת
קטגוריה:רבנים טרנסילבנים
קטגוריה:בוגרי ישיבת פרשבורג
קטגוריה:תלמידי הרב שמחה בונם סופר
קטגוריה:עולים לאחר קום המדינה: 1948–1950
קטגוריה:יהודים הקבורים בהר המנוחות
קטגוריה:קהילות הסטטוס קוו אנטה
קורמורן קטן

**קורמורן קטן** (שם מדעי: *Microcarbo*) הוא סוג של עופות ימיים ממשפחת הקורמורניים. בעבר הם נכללו בסוג קורמורן.

סוג זה כולל את מיני הקורמורנים הקטנים ביותר. הם חיים בחופי ימים ובאגמים וביצות בין אירופה לאוסטרליה. למינים אלה נוצות כהות מעט ומקור וצוואר קטן יותר משאר הקורמורנים.

כמותם הם שחיינים מוצלחים מתחת למים ומהם משיגים את מזונם הכולל דגים ויצורים קטנים נוספים. הם חיים בלהקות על סלעים או על עצים בקרבת המים.

### מינים
בסוג זה 5 מינים ועוד אחד נכחד.

* קורמורן הכתר (Microcarbo coronatus)
* קורמורן ג'אווה (Microcarbo niger)
* קורמורן קטן דוגוני (Microcarbo melanoleucos)
* קורמורן גמדי (Microcarbo pygmeus)
* קורמורן קנים (Microcarbo africanus)
* Microcarbo serventyorum - נכחד

## קישורים חיצוניים

קטגוריה:בעלי חיים שתוארו ב-1856
קטגוריה:טקסונים שתוארו בידי שארל לוסיאן בונפרטה
קטגוריה:קורמורניים
אנטון פון זלצה

**אנטון איגורוביץ' פון זלצה** (; 22 באוקטובר 1843 - 9 במרץ 1916) היה גנרל בצבא האימפריה הרוסית אשר פיקד על הארמייה הרביעית במלחמת העולם הראשונה.

## ביוגרפיה
### תחילת דרכו
זלצה נולד ב-22 באוקטובר 1843, בעיר לוגה שבמחוז לנינגרד, האימפריה הרוסית. אביו איגור אנטונוביץ' פון זלצה (1795–1874), היה קולונל בצבא האימפריה הרוסית. אמו הייתה אלכסנדרה לבית ברוסינוי. ב-1862 סיים את בית הספר לצוערים, והתגייס כלייטננט לצבא. הוא הוצב בחיל המשמר הקיסרי, והשתתף עמו בדיכוי מרד ינואר בפולין ב-1863. על אומץ הלב שגילה במהלך דיכוי המרד, קיבל את עיטור סנט סטניסלב דרגה שלישית עם חרבות, ואת עיטור סנט אנה דרגה רביעית. ב-30 באוגוסט 1867 הועלה לדרגת סטארשי לייטננט, וב-20 באפריל 1869 הועלה לדרגת קפיטן. הוא לחם בהצטיינות במהלך המלחמה העות'מאנית-רוסית (1877–1878), ושימש כאחד מאנשי מטהו של מיכאיל ניקולאייביץ', הנסיך הגדול של רוסיה, ובהמשך כשלישו האישי. ב-1878 הוענק לו עיטור גאורגי הקדוש, וב-4 בפברואר 1879 הועלה לדרגת פודפולקובניק ומונה למפקד גדוד החי"ר הקווקזי ה-1. ב-15 באוקטובר 1881 הוא הועלה לדרגת פולקובניק, וב-19 ביולי 1889 הועבר לפקד על רגימנט החי"ר הסיבירי ה-80. ב-8 במרץ 1895 הועלה לדרגת גנרל מיור ומונה למפקד הבריגדה הקווקזית ה-1. ב-14 באפריל 1902 הועלה לדרגת גנרל לייטננט ומונה למפקד הדיוויזיה ה-24. בין 1904–1905 פיקד על הדיוויזיה הראשונה של המשמר, בין 1905–1906 על הקורפוס ה-22, ובין 1906–1908 על הקורפוס ה-1. ב-13 באפריל 1908 הועלה לדרגת גנרל חיל הרגלים, וב-1911 מונה למפקד המחוז הצבאי קאזאן.

### מלחמת העולם הראשונה

עם פרוץ מלחמת העולם הראשונה באוגוסט 1914 הופרשו הכוחות הצבאיים של המחוז הצבאי קאזאן לצורך יצירת הארמייה הרביעית אשר זלצה מונה כמפקדה. הארמייה נכללה במסגרת החזית הדרום-מערבית, ופלשה לגליציה אשר הייתה תחת שליטת האימפריה האוסטרו-הונגרית. בחלק האחרון של אוגוסט הובס זלצה בידי האוסטרים בקרב קרשניק, ובשל כך הודח מפיקודו על הארמייה והוחלף באלכסיי אברט. הוא הוחזר לתפקיד של מפקד המחוז הצבאי קאזאן, ומונה גם כחבר ועדה לפצועי מלחמה. ב-8 בנובמבר מונה למפקד מבצר פטרופבלובסקיה בסנקט פטרבורג. הוא נפטר ב-9 במרץ 1916 בגיל 72. מקום קבורתו לא ידוע.

## קישורים חיצוניים

* אנטון פון זלצה 

קטגוריה:גנרלים בצבא האימפריה הרוסית
קטגוריה:אנשי צבא רוסים במלחמת העולם הראשונה
קטגוריה:מעוטרי עיטור גיאורגי הקדוש
קטגוריה:מעוטרי עיטור ולדימיר הקדוש
קטגוריה:מפקדי ארמיות רוסיות
קטגוריה:מפקדי ארמיות בצבא האימפריה הרוסית במלחמת העולם הראשונה
קטגוריה:מעוטרי עיטור אלכסנדר נבסקי (האימפריה הרוסית)
קטגוריה:אנשי צבא רוסים במלחמה העות'מאנית-רוסית (1877–1878)
קטגוריה:רוסים שנולדו ב-1843
קטגוריה:רוסים שנפטרו ב-1916
קורמורן סוקוטרה

**קורמורן סוקוטרה** (שם מדעי: *Phalacrocorax nigrogularis*) הוא מין עוף ימי ממשפחת הקורמורניים. עוף זה אנדמי למפרץ הפרסי ולאזור החופים של ערב הסעודית. הוא קרוי על שם האי סוקוטרה בו הוא מתרבה.

אורך הקורמורן 80 ס"מ והוא בעל גוף שחור וכפות רגליים צהובות. המקור בהיר ומעוקל בקצהו והקורמורן מצוי רוב זמנו בתוך הים, מחפש דגים ודיונונים למזון.

להקות הקורמורנים שוחים יחדיו בכמויות של 25,000 פרטים יחד בים ומקננים בכמויות עצומות של מעל 250,000 פרטים.

ואולם מצב השימור של הקורמורנים מצוי בירידה עקב הפגיעה באזורי הרבייה שלהם ועקב הזיהומים שנוצרים באזורי הדיג של המפרץ.

## קישורים חיצוניים

## הערות שוליים

קטגוריה:טקסונים שתוארו בידי ויליאם רוברט אוגולוי-גרנט
קטגוריה:קורמורניים
קטגוריה:תימן: עופות
קטגוריה:בחריין: עופות
קטגוריה:בעלי חיים שתוארו ב-1899
קטגוריה:בעלי חיים ימיים במערב אסיה
מישור הזמן

[שמאל|מסגרת|[התמרת פורייה מקשרת את מישור הזמן של הפונקציה, המוצג באדום, למישור התדר של הפונקציה, המוצג בכחול. רכיבי התדרים, פרושים לרוחב ספקטרום התדרים, מיוצגים כפסגות במישור התדר.]]
**מישור הזמן** הוא מונח המתייחס לניתוח של פונקציות מתמטיות, אותות פיזיקליים או סדרות הזמן של מידע כלכלי או סביבתי ביחס לזמן. במישור הזמן, אות או ערך של פונקציה מיוצג על ידי המספרים ממשיים שלו, במקרה של זמן רציף, או על ידי מופעים נפרדים שונים במקרה של זמן בדיד. אוסצילוסקופ הוא כלי נפוץ המשמש להמחיש אותות מהעולם האמיתי במישור הזמן.

גרף במישור הזמן מראה כיצד אות משתנה עם הזמן, ואילו גרף במישור התדר מראה כמה מהאות נמצא בתוך כל תדר בטווח תדרים נתון.

## מקור המונח
השימוש במונחים הנגדיים, מישור הזמן ומישור התדר התפתח בתחום הנדסת תקשורת בארצות הברית בשנות ה-1940 המאוחרות, כשהם מופיעים יחד ללא הגדרה עד 1950. כאשר ניתוח משתמש בשנייה או כפולה שלה כיחידת מדידה, אז הוא במישור הזמן. כאשר ניתוח משתמש ביחידות מקבילות כגון הרץ, אז הוא במישור התדר.

## קישורים חיצוניים

## הערות שוליים

קטגוריה:זמן
וו ונג'ון

**וו ונג'ון** (בסינית: **吴文俊**, לעיתים נכתב **וו ון-צון**; 12 במאי 1919 - 7 במאי 2017) היה מתמטיקאי סיני וחבר באקדמיה הסינית למדעים (CAS).

## ביוגרפיה
מוצאה של משפחתו של וו הוא מג'יאשאן במחוז ג'ג'יאנג. הוא עצמו נולד בשאנגחאי, וסיים את לימודיו באוניברסיטה הלאומית ג'יאו טונג בשנת 1940. ב-1945, וו לימד מספר חודשים באוניברסיטת האנגג'ואו (מאוחר יותר התמזגה לתוך אוניברסיטת ג'ג'יאנג) בהאנגג'ואו.

ב-1947, הוא נסע לצרפת לצורך השתלמות באוניברסיטת שטרסבורג. ב-1949 הוא קיבל את הדוקטורט על עבודתו *Sur les classes caractéristiques des structures fibrées sphériques*, שנכתבה בהנחיית שארל אהרסמן. לאחר מכן, הוא עבד בפריז עם רנה תום וגילה את מחלקת וו ונוסחת וו בטופולוגיה אלגברית. בשנת 1951 הוא פנה ללימודי פוסט-דוקטורט באוניברסיטת פקינג. עם זאת, ייתכן שוו היה בין גל החזרה של אקדמאים סינים שעבדו במערב שבא שבעקבות הדחתו של צ'יאנג קאי שק מהיבשת ב-1949, על-פי עדות ראייה של המתמטיקאי הצרפתי מרסל ברז'ה, היות שהוא נעלם מצרפת יום אחד, בלי לומר מילה לאיש.

בשנת 1957 נבחר להיות חבר של האקדמיה הסינית למדעים. ב-1990, הוא נבחר כחבר באקדמיה למדעים של העולם השלישי.

יחד עם יואן לונגפינג, הוענק לו הפרס הלאומי העליון למדע וטכנולוגיה על ידי הנשיא ג'יאנג דזה-מין בשנת 2000, כשהחלו להעניק את הפרס, הנחשב כפרס המדעי והטכנולוגי הגבוה ביותר בסין. הוענק לו גם פרס TWAS ב-1990 ופרס שאו ב-2006. הוא היה הנשיא של האגודה הסינית למתמטיקה. הוא נפטר ב-7 במאי 2017, 5 ימים לפני יום הולדתו ה-98.

### מחקרו
המחקר של וו כלל את התחומים הבאים: טופולוגיה אלגברית, גאומטריה אלגברית, תורת המשחקים, היסטוריה של המתמטיקה, מערכת הוכחה אוטומטית. תרומותיו החשובות ביותר היו בתחום הטופולוגיה האלגברית. מחלקת וו ונוסחת וו קרויות על שמו. בתחום ההוכחה האוטומטית, הוא ידוע על שיטת וו.

הוא היה גם פעיל בתחום ההיסטוריה של המתמטיקה הסינית. הוא היה העורך הראשי של עשרת הכרכים של הסדרה הגדולה של המתמטיקה הסינית, המקיפים את הזמן למן העת העתיקה ועד תום תקופת שושלת צ'ין.

## ממאמריו

*Wen-Tsun, Wu:Rational Homotopy Type: A Constructive Study Via the Theory of the I*-Measure 
*Wen-tsun, Wu & Min-de, Cheng, CHINESE MATHEMATICS INTO THE 21ST CENTURY
*Wen-tsun, Wu, A THEORY OF IMBEDDING IMMERSION AND ISOTOPY OF POLYTOPES IN A EUCLIDEAN SPACE
*Wen-tsun, Wu,Mechanical Theorem Proving in Geometries. 
*Wen-Tsun, Wu; Georges Reeb:Sur Les Espaces Fibres Et Les Varietes Feuilletees
*SELECT WORKS OF WEN-TSUN WU 
*Wen-tsun, Wu: Mathematics Mechanization: Mechanical Geometry Theorem-Proving, Mechanical Geometry Problem-Solving and Polynomial Equations-Solving 
*Wen-Tsun, Wu, and Hu Guo-Ding, eds, Computer Mathematics  .

## קישורים חיצוניים

* דף הבית של וו 

* 


## הערות שוליים

קטגוריה:היסטוריונים של המתמטיקה
קטגוריה:טופולוגים
קטגוריה:זוכי פרס שאו
קטגוריה:סינים שנולדו ב-1919
קטגוריה:סינים שנפטרו ב-2017
October (אלבום)

**October** (אוקטובר) הוא אלבום האולפן השני של להקת הרוק האירית U2. הוא הופק על ידי סטיב ליליווייט ויצא ב-12 באוקטובר 1981 באיילנד רקורדס.

בהשראת קבוצה נוצרית בשם "אחוות השלום" בה היו חברים בונו, דה אדג' ולארי מולן ג'וניור, באלבום יש נושאים רוחניים ודתיים רבים. המעורבות שלהם באחוות השלום הובילה אותם להטיל ספק ביחסים שבין האמונה הנוצרית וסגנון החיים של ה"רוק אנד רול", ואיימה לפרק את הלהקה.

לפני צאת האלבום יצא השיר "Fire" כסינגל ביולי 1981, ומקביל ליציאת האלבום יצא השיר "Gloria" כסינגל. האלבום קיבל ביקורות מעורבות ולא זכה להשמעות רבות ברדיו. ב-2008 יצאה גרסה מחודשת של האלבום.

## הקלטות
 לאחר שהשלימו את סיבוב ההופעות לקידום האלבום Boy בפברואר 1981, חברי הלהקה החלו לכתוב חומרים חדשים. הלהקה כתבה חלק מהאלבום במהלך בדיקת סאונד ארוכה במועדון בשם "First Avenue" במיניאפוליס, מינסוטה. ביולי 1981 הם נכנסו לאולפן ההקלטות. כמו אלבומם הראשון, Boy, גם האלבום הזה הוקלט באולפני Windmill Lane שבדבלין, אירלנד. מכיוון שלאחר הופעה בפורטלנד, אורגון, בונו איבד מזוודה ובה מילים לשירים, הלהקה נאלצה לנקוט בגישה מהירה ולאלתר כדי לסיים את האלבום בזמן. הלהקה הזמינה את האולפן מראש עד סוף אוגוסט ולכן הייתה חייבת להמשיך בהקלטות למרות זאת, ואפילו אלתרה חלק מהמילים.
בסופו של דבר, המזוודה נמצא באוקטובר 2004, 23 שנים לאחר שאבדה. בונו כינה זאת "מעשה של חסד".

## רשימת השירים

## משתתפי האלבום
* בונו – שירה
* דה אדג' - גיטרה, פסנתר, קולות רקע
* אדם קלייטון - גיטרה בס
* לארי מולן ג'וניור - תופים

## קישורים חיצוניים
* 

## הערות שוליים

קטגוריה:U2
קטגוריה:אלבומים באנגלית
קטגוריה:אלבומי פוסט פאנק
קטגוריה:אלבומי חברת איילנד רקורדס